**Αθήνα:** 28.04.2020

**Αρ. Πρωτ.:** 579

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Διαβούλευση με τους φορείς των αναπήρων πριν το άνοιγμα των ΚΔΑΠμεΑ**

Επιστολή προς την υπουργό Παιδείας απέστειλε η ΕΣΑμεΑ, ζητώντας να διασφαλιστεί η λήψη όλων των απαραίτητων μέτρων για την προστασία των ατόμων με αναπηρία και χρόνιες παθήσεις κατά το άνοιγμα των ΚΔ-ΗΦ ΑμεΑ και ΚΔΑΠμεΑ, και την επιστροφή τους σε αυτά, ώστε να διασφαλιστεί η υγεία όλων μας από τον κορωνοϊό covid-19 και να μην κινδυνεύσει κανένας. Πιο συγκεκριμένα ζητά να προηγηθεί διαβούλευση με την ΕΣΑμεΑ και την ΠΟΣΓΚΑμεΑ πριν την ανακοίνωση των μέτρων.

Χιλιάδες άτομα με αναπηρία και χρόνιες παθήσεις και οι οικογένειες τους έχουν κλειστεί στα σπίτια τους εφαρμόζοντας το «Μένουμε σπίτι», δεδομένου ότι το σύνολο των δομών ανοικτής φροντίδας (ΚΔ-ΗΦ ΑμεΑ και ΚΔΑΠμεΑ δημόσιων και πιστοποιημένων ιδιωτικών μη κερδοσκοπικού χαρακτήρα), έχουν αναστείλει κάθε λειτουργία παροχής υπηρεσίας στους ωφελούμενούς τους, στο πλαίσιο της λήψης μέτρων για την αντιμετώπιση του κορωνοϊού covid-19, ενώ περιορισμένος αριθμός από τις δομές αυτές, που είχε και την υλικοτεχνική δυνατότητα, παρέχει εξ’ αποστάσεως ψυχο-κοινωνική υποστήριξη στα ωφελούμενα άτομα με αναπηρία των δομών αυτών ή/και στις οικογένειές τους.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |